**Proces verbal**

**al sedintei extraordinare a Consiliului Judetean Vrancea**

**din data de 23 martie 2021**

In data de 23 martie 2021, la sediul Consiliului Judetean Vrancea din Focsani, b-dul Dimitrie Cantemir nr.1, a avut loc sedinta extraordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea, domnul Cătălin Toma.

Locul sedintei a fost considerat sediul consiliului judetean de unde s-a asigurat suportul tehnic pentru desfasurarea sedintei in sistem on-line, avand in vedere starea de alerta, conform procedurii aprobate de plenul consiliului prin Hotararea nr. 41/2020.

**Președintele Consiliului Județean Vrancea, domnul Cătălin Toma** a deschis sedinta extraordinara din 23 martie 2021, convocata prin Dispozitia nr.114 din 22 martie 2021, cu îndeplinirea procedurilor legale în materie.

Publicitatea sedintei a fost asigurata prin transmiterea dezbaterilor in timp real pe site-ul consiliului judetean si prin publicarea minutei sedintei la finalizarea acesteia.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 32 de consilieri judeteni din 32, si presedintele Consiliului Judetean Vrancea.

**Președintele Consiliului Județean Vrancea, domnul Cătălin Toma** a precizat ca sedinta se desfasoara cu respectarea dispozitiilor legale in vigoare, iar pentru a putea participa la dezbateri consilierii judeteni nu trebuie decat sa ridice mana pentru comunicarea acestei intentii, secretarul general urmand a comunica acest fapt.

În conformitate cu prevederile legale, a dat cuvântul secretarului general al judetului pentru a supune spre aprobare procesul-verbal al şedinţei ordinare din data de 15.03.2021, acesta fiind aprobat in unanimitate, fara observatii.

S-a trecut la prezentarea ordinii de zi a şedinţei pe care era inscris proiectul de hotarare privind „Repartizarea pe unităţi administrativ-teritoriale din Judetul Vrancea a fondului la dispozitia Consiliului Judetean constituit din cota de 6% din impozitul pe venit estimat a se incasa in anul 2021, precum şi sumele defalcate din TVA si impozitul pe venit previzionat pe anii 2022 – 2024” .

Fiind supusa plenului consiliului judetean, ordinea de zi a sedintei a fost aprobata cu unanimitate de voturi.

A mentionat ca au fost indeplinite toate procedurile impuse de Codul Administrativ, proiectul înscris pe ordinea de zi fiind insotit atat de raportul compartimentului de specialitate, cat si de avizul comisiei de specialitate, care au fost transmise prin posta electronica.

Presedintele consiliului judetean a precizat ca, in termenul mentionat in Nota de convocare, a fost depus la secretarul general al judetului un amendament la proiectul de hotărâre privind repartizarea pe unități administrativ-teritoriale din Județul Vrancea a fondului la dispoziția Consiliului Județean.

Acest amendament a fost comunicat consilierilor judeteni si a parcurs aceleasi etape prevazute de cod, putand fi astfel dezbatut.

Amendamentul a fost supus la vot, acesta fiind respins cu 18 voturi “impotriva” (Toma Catalin, Alexe Vasile, Bălosu Cristinel, Carabă Ionel, Cel-Mare Ionel, Crețu Adrian-Vasile, Epure Ion, Lazăr Dorel, Lepădatu Mihăiță, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică) si 15 voturi “pentru” (Bălan Doru-Geany, Blîndu Nicușor, Cristian Dănuț, Ghețu Cătălin, Guguianu Constantin, Marin Laurențiu-Daniel, Marin Vasile, Micu Ioan, Melinte Vasile, Munteanu Ludmila-Gianina, Necula Ionel-Gabriel, Onia Cristian, Oprișan Marian, Răducanu Aurelian-Cătălin, Tărlungeanu Adelina-Petronela).

Ulterior, s-a trecut la dezbaterea proiectului de hotarare privind „Repartizarea pe unităţi administrativ-teritoriale din Judetul Vrancea a fondului la dispozitia Consiliului Judetean constituit din cota de 6% din impozitul pe venit estimat a se incasa in anul 2021, precum şi sumele defalcate din TVA si impozitul pe venit previzionat pe anii 2022 – 2024” .

In lipsa altor observatii, a fost supus la vot proiectul de hotarare, acesta fiind adoptat cu 18 voturi “pentru” (Toma Catalin, Alexe Vasile, Bălosu Cristinel, Carabă Ionel, Cel-Mare Ionel, Crețu Adrian-Vasile, Epure Ion, Lazăr Dorel, Lepădatu Mihăiță, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică) si 15 voturi “impotriva” ( Bălan Doru-Geany, Blîndu Nicușor, Cristian Dănuț, Ghețu Cătălin, Guguianu Constantin, Marin Laurențiu-Daniel, Marin Vasile, Micu Ioan, Melinte Vasile, Munteanu Ludmila-Gianina, Necula Ionel-Gabriel, Onia Cristian, Oprișan Marian, Răducanu Aurelian-Cătălin, Tărlungeanu Adelina-Petronela).

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei extraordinare a Consiliului Judetean Vrancea din 23 martie 2021.

**Preşedintele**

**Consiliului Judeţean Vrancea**

**Cătălin Toma**

**Secretar general al județului**

**Raluca Dan**